ਆਕਸਫੋਰਡ-ਐਸਟਰਾਜ਼ੇਨੇਕਾ ਕੋਵਿਡ-19 ਵੈਕਸੀਨ

ਆਕਸਫੋਰਡ-ਐਸਟਰਾਜ਼ੇਨੇਕਾ ਕੋਵਿਡ-19 ਵੈਕਸੀਨ, ਜਿਸਦਾ ਕੋਡਨੇਮ AZD1222,  ਹੈ, ਅਤੇ ਕੋਵੀਸ਼ੀਲਡ ਅਤੇ ਵੈਕਸਵੇਰੀਆ ਬ੍ਰਾਂਡ ਨਾਮ ਹੇਠ ਵੇਚਿਆ ਜਾਂਦਾ ਹੈ, ਕੋਵਿਡ-19 ਦੀ ਰੋਕਥਾਮ ਲਈ ਇੱਕ ਵਾਇਰਲ ਵੈਕਟਰ ਟੀਕਾ (ਵੈਕਸੀਨ) ਹੈ।ਆਕਸਫੋਰਡ ਯੂਨੀਵਰਸਿਟੀ ਅਤੇ ਐਸਟਰਾਜ਼ੇਨੇਕਾ ਦੁਆਰਾ ਵਿਕਸਤ ਕੀਤੀ ਗਈ ਇਹ ਵੈਕਸੀਨ, ਅੰਤਰ-ਮਾਸਪੇਸ਼ੀ ਟੀਕੇ ਦੁਆਰਾ ਦਿੱਤੀ ਜਾਂਦੀ ਹੈ, ਅਤੇ ਇੱਕ ਵੈਕਟਰ ਦੇ ਤੌਰ ਤੇ ਸੋਧੇ ਹੋਏ ਚਿਮਪਾਂਜ਼ੀ ਅਡੇਨੋਵਾਇਰਸ ਸੀਐਚਏਡੌਕਸਦੇ ਰੂਪ ਦੀ ਵਰਤੋਂ ਕਰਦੀ ਹੈ।

 ਡਾਕਟਰੀ ਵਰਤੋਂ 
ਆਕਸਫੋਰਡ-ਐਸਟਰਾਜ਼ੇਨੇਕਾ ਕੋਵਿਡ-19 ਟੀਕੇ ਦੀ ਵਰਤੋਂ ਸਾਰਸ-ਕੋਵ-2 ਵਾਇਰਸ ਦੁਆਰਾ ਲਾਗ ਤੋਂ ਸੁਰੱਖਿਆ ਪ੍ਰਦਾਨ ਕਰਨ ਲਈ ਕੀਤੀ ਜਾਂਦੀ ਹੈ ਤਾਂ ਜੋ 18 ਸਾਲ ਅਤੇ ਇਸ ਤੋਂ ਵੱਧ ਉਮਰ ਦੇ ਬਾਲਗਾਂ ਵਿੱਚ ਕੋਵਿਡ-19 ਦੀ ਰੋਕਥਾਮ ਕੀਤੀ ਜਾ ਸਕੇ। ਦਵਾਈ ਨੂੰ 0.5 ਮਿ.ਲੀ. (0.017 US fl oz) ਦੀਆਂ ਦੋ ਖੁਰਾਕਾਂ ਦੁਆਰਾ ਦਿੱਤਾ ਜਾਂਦਾ ਹੈ ਜੋ ਅੰਤਰ-ਮਾਸਪੇਸ਼ੀ ਦੇ ਟੀਕੇ ਦੁਆਰਾ ਡੈਲਟੋਇਡ ਮਾਸਪੇਸ਼ੀ (ਬਾਂਹ ਦਾ ਉੱਪਰਲਾ ਭਾਗ) ਵਿੱਚ ਦਿੱਤੀਆਂ ਜਾਂਦੀਆਂ ਹਨ। ਸ਼ੁਰੂਆਤੀ ਕੋਰਸ ਵਿੱਚ ਦੋ ਖੁਰਾਕਾਂ ਹੁੰਦੀਆਂ ਹਨ ਜਿੰਨ੍ਹਾਂ ਵਿੱਚ ਖੁਰਾਕਾਂ ਵਿਚਕਾਰ 4 ਤੋਂ 12 ਹਫਤਿਆਂ ਦਾ ਅੰਤਰਾਲ ਹੁੰਦਾ ਹੈ। ਵਿਸ਼ਵ ਸਿਹਤ ਸੰਗਠਨ (WHO) ਸਰਵੋਤਮ ਅਸਰਦਾਇਕਤਾ ਵਾਸਤੇ ਖੁਰਾਕਾਂ ਵਿਚਕਾਰ 8 ਤੋਂ 12 ਹਫਤਿਆਂ ਦੇ ਅੰਤਰਾਲ ਦੀ ਸਿਫਾਰਸ਼ ਕਰਦਾ ਹੈ

 ਖੋਜਕਾਰਜ 
ਫਰਵਰੀ 2021 ਤੱਕ, AZD1222 ਡਵੈਲਪਮੈਂਟ ਟੀਮ ਨਵੇਂ ਸਾਰਸ-ਕੋਵ -2 ਰੂਪਾਂ ਦੇ ਸਬੰਧ ਵਿੱਚ ਵਧੇਰੇ ਅਸਰਦਾਰ ਹੋਣ ਲਈ ਵੈਕਸੀਨ ਨੂੰ ਅਨੁਕੂਲ ਬਣਾਉਣ ਲਈ ਕੰਮ ਕਰ ਰਹੀ ਹੈ; ਸਪਾਈਕ ਪ੍ਰੋਟੀਨ ਦੇ ਆਣੁਵਾਂਸ਼ਿਕ ਕ੍ਰਮ ਨੂੰ ਬਦਲਣ ਦੀ ਮੁਕਾਬਲਤਨ ਤੇਜ਼ ਪ੍ਰਕਿਰਿਆ ਹੋਣ ਕਰਕੇ ਵੈਕਸੀਨ ਨੂੰ ਮੁੜ-ਡਿਜ਼ਾਈਨ ਕੀਤਾ ਗਿਆ। ਆਮ ਲੋਕਾਂ ਵਿਚ  ਅਨੁਕੂਲਿਤ ਵੈਕਸੀਨ ਦੇ ਉਪਲਬਧ ਹੋਣ ਤੋਂ ਪਹਿਲਾਂ ਨਿਰਮਾਣ ਸਥਾਪਨਾ ਅਤੇ ਇੱਕ ਛੋਟੇ ਪੈਮਾਨੇ ਦੇ ਅਜ਼ਮਾਇਸ਼ ਦੀ ਵੀ ਲੋੜ ਹੁੰਦੀ ਹੈ।

 ਹਵਾਲੇ